[{"text_idx": "#000003", "text": "Aga kuidas enamik inimesi, keda mina tundsin kui toredaid ja mo\u0303istlikke lapsi, muutusid suureks saades ebamo\u0303istlikeks ta\u0308iskasvanuteks? Mitte u\u0308ks laps ei armastanud koristada, kartuleid koorida, kreeke korjata, porgandeid rohida. Vo\u0303i nad varjasid neid tahtmisi? Ja lo\u0303puks saavad end ta\u0308iskasvanuna va\u0308lja elada? Miks on inimesed nii mo\u0303istlikud, leplikud, ennastsalgavad, to\u0308o\u0308kad ja tublid? Kas elu on nad sellisteks sundinud?"}, {"text_idx": "#000006", "text": "Huh, kuidagi maru vastutusrikas tundub olla selle raamatu esimene arvustaja. Tegemist on nimelt alles a\u0308sja eesti keeles ilmunud teosega ja minu ka\u0308tte jo\u0303udis see otse kirjastusest Varrak. Aga eks ma pu\u0308u\u0308a va\u0308a\u0308rikalt hakkama saada."}, {"text_idx": "#000008", "text": "\"Koiduta\u0308ht\" on mahukas, selles on u\u0308heksa (!) peamist tegelast, lisaks arvukas hulk statiste. Ma arvan, et enne ja\u0308rgmise osa ilmumist oleks mo\u0303istlik endale mingisugune mandala koostada ko\u0303igist neist isikutest ja nende omavahelistest seostest, sest paraku on Skandinaadia nimede valik u\u0308sna kesine. Kes meil siin olidki - Tuva, Tove, Torunn, Torill? Atle ja Asle olid isegi raamatus paaril leheku\u0308ljel omavahel segi la\u0308inud. Mul on va\u0308hemalt see eelis, et teen nimede puhul sugudel vahet, seegi pole kerge - no na\u0308iteks Helga ja Inga on naised, aga Helge ja Inge hoopiski mehed. Siiski oli nimedesse puutuv enam-va\u0308hem ainuke pingutus raamatu lugemisel, u\u0308le 600 leheku\u0308lje sai paari pa\u0308evaga loetud, sest lihtsalt nii huvitav oli."}, {"text_idx": "#000009", "text": "Millest see siis ra\u0308a\u0308gib? Lihtne ku\u0308simus, raske vastata. Ko\u0303ige laiemalt o\u0308eldes on Knausga\u030ard oma varasemate teoste u\u0308ksikisiku uurimiselt nu\u0308u\u0308d vaateva\u0308lja laiendanud kuni..oehh, seda on raske ma\u0308a\u0308ratleda, sest inimlikkuse kui sellisega ta ei piirdu, vo\u0303iks vist o\u0308elda, et ko\u0303igele elusolevale ko\u0303ige laiemas mo\u0303ttes ja ka mo\u0303tete taga. Saite pihta? Ega vist."}, {"text_idx": "#000010", "text": "Selle ko\u0303ige juures ei ole ta aga ka u\u0308ksikisikuid unustanud, sest ko\u0303ik u\u0308heksa peategelast, kelle lood antakse edasi mina-vormis, on meisterlikult kujutatud - neid on erinevast soost, vanusest, erineva temperamendiga, meeldivaid, ebameeldivaid ja sealjuures on nende siseko\u0303ne alati usutav ehk siis meisterlik karakteriloome. Juba selle eest saaks Knausga\u030ard mult maksimumpunktid."}, {"text_idx": "#000011", "text": "Raamat algabki va\u0308ga varasema Knausga\u030ardi stiilis - u\u0308he kergelt segaduses napsilembese pereisa looga, aga see haarab endasse ja ilmselt seeto\u0303ttu ja\u0308a\u0308vadki va\u0308hemalt mul esimesed ohuma\u0308rgid algul ta\u0308helepanuta. No eks ta on ju varemgi ebameeldivatest asjadest kirjutanud. Kuni u\u0308hel hetkel saad aru, et see raamat ilmus kuu aega liiga hilja, sest see oleks olnud perfektne lugemine suvilasse, augustikuisesse pimedasse leitsakusse, ainuke asi, kas ma siis oleks u\u0308ldse enam julgenud o\u0303ue piiludagi. Oli jah kaane peal so\u0303na \"horror\", aga see ja\u0308i kuidagi ta\u0308helepanuta...Muidugi on siin tegemist sellise stiilsema kraamiga - vaimuhaiged, kummaliselt ka\u0308ituvad loomad ja loomulikult - usk."}, {"text_idx": "#000012", "text": "Minu jaoks on usus alati midagi hirmua\u0308ratavat olnud, aga kui Knausga\u030ard ka sellelt pinnalt alustab, siis edasi po\u0308o\u0308rab ta usuteema hoopis sellesse sa\u0308ngi, milles minusugune paadunud ateist seda ko\u0303ige selgemini mo\u0303istab. Ma ei taha siin midagi reeta, aga see on a\u0308a\u0308retult su\u0308mpaatne la\u0308henemine ja ma usun seda."}, {"text_idx": "#000013", "text": "Kui juba triloogia esimeses osas on kolm olulist teose paradigma muutust - argisest paranormaalseks ja sealt edasi metafu\u0308u\u0308siliseks, siis mida veel edaspidisest loota vo\u0303ib? To\u0303eliselt mastaapne teos, mis na\u0308itab taaskord seda, et ilukirjandusel on reaalne vo\u0303imalus mo\u0303ttemalle muuta, ja\u0308a\u0308b vaid loota, et autor suudab oma idee lo\u0303puni va\u0308lja kanda. Mina tahan uskuda!"}, {"text_idx": "#000015", "text": "A\u0308kki siin ongi selle dilemma tuum, et enda suhtes ma ei ole ambitsioonikas (olen ka\u0308ega lo\u0308o\u0308nud?), aga lapse suhtes olen, aga ma ei tea, kas peaksin ja ma ei oska olla ka. Me ko\u0303ik pu\u0308u\u0308ame anda endast parima, aga me ju ei tea, mis see parim olla vo\u0303iks! Po\u0303rgutee on ka heade kavatsustega sillutatud. On ju inimesi, keda sunniti lapsepo\u0303lves millegagi tegelema nii, et see neile hilisemas elus vaid oksemaigu suhu toob ja teisi, kes ta\u0308navad Jumalat vanemaid, et seda tehti. Kas huvipuudus on po\u0303himo\u0303tteline vo\u0303i lihtsalt teadmatuse tagaja\u0308rg? No et ma lihtsalt pole talle jo\u0303udnud tutvustada mingit ala, mis teda to\u0303eliselt to\u0303mbaks ja ta ise pole selle ala peale tulnudki, aga kuskil on see olemas vo\u0303i leiaks ta selle ala nii vo\u0303i teisiti lo\u0303puks u\u0308les?"}, {"text_idx": "#000019", "text": "Ega ma no\u0303u ei ku\u0308si, ma olen aru saanud, et igasugune kasvatus mo\u0303jutab indiviidi u\u0308pris va\u0308iksel ma\u0308a\u0308ral. Vanemate hoiakud, va\u0308a\u0308rtused, see veel, aga see, mida me o\u0303petame, see eriti mitte. Seega u\u0308ks ta\u0308iesti kasutu mo\u0303ttemuster, aga ma pakun, et ma ei ole u\u0308ldse u\u0308ksi sellega."}, {"text_idx": "#000021", "text": "Kes siis ilmast kirjutab, aga vat kirjutan, sest ilm mo\u0303jutab mu meeleolu ma\u0308rkimisva\u0308a\u0308rselt. Oleks siis kasvo\u0303i pa\u0308ike va\u0308ljas, aga selline tu\u0308u\u0308piline hall koos ku\u0308lma tuulega on ko\u0303ige ro\u0303vedam. Iseenesest aastaaegade vaheldumine mulle meeldib, aga no andke aega atra seada - praegune ka\u0308is ikka kuidagi va\u0308ga u\u0308leo\u0308o\u0308. Pole ime, et masendus tekib. Umbes nagu nii, kui lapsena Kanaaridelt saabudes (esimene soojamaareis, noh) jo\u0303udsid lumetormisele Arlanda lennuva\u0308ljale ja adusid, et siin on su reaalsus va po\u0303hjamaalane - so\u0308o\u0308 seda!"}, {"text_idx": "#000022", "text": "Kaur Kender kunagi sedastas mingis oma raamatus, et ilma u\u0308le vingumine olla vaeste probleem - rikas inimene so\u0303idab lihtsalt sinna, kus on parem ilm. Ma ei saa enam puhata muul ajal kui suvel, sest meil on siin u\u0308ks klient, kes puhkab vaid suvel ja kelle dokumentide eest ma muul ajal ainuisikuliselt vastutan. Miks ma ei delegeeri? Sest ma ei suuda. Kui mina teen mingit asja teistest paremini, siis ma ei saa lihtsalt loota, et kerge o\u0303petuse peale (ja ma olen a\u0308a\u0308rmiselt kehv o\u0303petaja) suudab keegi seda kohe minu tasemel teha, eriti olukorras, kus vastutan ikkagi mina. Saab mingi prohmakaga hakkama ja minu nimi la\u0308heb alla? Ei la\u0308he la\u0308bi. Kollektiivne vastutus, millest Indigoaalane hiljuti seoses Kaitseliiduga kirjutas, eks. Mina kui naine (I. seostab seda sooteemaga) ei suuda kah seda kollektiivset vastutust mo\u0303ista. U\u0308ksi teen ja u\u0308ksi vastutan. U\u0308ksi kannatan. Milleks u\u0308ldse sellised ametikohad, kus a la minister astub alluvate prohmaka pa\u0308rast tagasi? Arusaamatu. Ma ku\u0308ll ei astuks, hehee! Mis pagana organisatsioonikultuur, pha\u0308h! Kogu avalik haldus neli aastat on mul mo\u0308o\u0308da ku\u0308lgi maha jooksnud."}, {"text_idx": "#000025", "text": "Paganamaal on muide paganama a\u0308geda vaatega vaatetorn!"}, {"text_idx": "#000026", "text": "Laps tahtis kangesti Intsikurmu festivalile minna. Mis seal siis on? \"No seal on see LGBTQ+ pidu, kus drag-queenid esinevad!\", \"Oh, see on raudselt nii hilja o\u0308o\u0308sel vo\u0303i suisa vastu hommikut, et mina juba magan ja sind ju u\u0308ksi ei lasta, sa oled alaealine!\""}, {"text_idx": "#000030", "text": "Lapsel on uues inimeseo\u0303petuse o\u0303pikus ku\u0308simus - mida oled sina vanemalt po\u0303lvkonnalt o\u0303ppinud? \"Nooh, kas siia vo\u0303ib panna rassismi, transismi, nonbinarismi ja muud sellised?\" (Jaa, ta pa\u0308riselt ra\u0308a\u0308gibki sellistes terminites. Tegelikkuses peaks eesti keeles olema vist transfoobia, teiste kohta pa\u0308ris kindlalt ei teagi, no na\u0308iteks \"kritiseerimine kehakaalu po\u0303hjal\" - kas sellele on emakeelset vastet? Keelekasutus muidugi na\u0308itab juba ka a\u0308ra, kui teadlik on ta\u0308napa\u0308eva teismeline neist teemadest vastukaaluks vanemale po\u0303lvkonnale, kellel pole o\u0303igeid so\u0303nugi..)"}, {"text_idx": "#000031", "text": "Vahel lihtsalt ha\u0308mmastab, kui erinevates maailmades me elame. Ma enamasti ikka loodan, et va\u0308hemvaenulik vo\u0303idab, aga piisab va\u0308ikesest to\u0303ukest ja ma ei na\u0308e enam tunneli lo\u0303pus valgust. Siis ma mo\u0303tlen, et kes kurat siin riigis ku\u0308ll lapsi u\u0308les kasvatada tahab ja mingu nad siit minema, siis aga tuleb meelde, et \"vabaduse kantsis\" Ameerikas on veel hullem jne."}, {"text_idx": "#000032", "text": "Segadusse ajavaid raamatuid olen ka lugenud. Ma ei oska nende kohta palju o\u0308elda, aga tahaksin, et inimesed loeksid ja arvaksid ise."}]